આ બાબતે આદિપુર રહેતા અને ટાગોર પાર્ક સામે આવેલા સન સાઇન આર્કેડના બીજા માળે ટીબીઝેડ શોરૂમ ઉપર આવેલા સુમિત ટ્રરાન્સ એન્ડ લોજિસ્ટિક અને ગંગોત્રરી ફ્રેઇટ કેરિયરના ઓનર 28 વર્ષીય સીએ સુમિતસિંગ રામરતનસીંગ શર્માએ બી-ડિવિઝન પોલીસ મથકે ફરિયાદ નોંધાવી છે કે, બનાવ સવારે 10.30 વાગ્યાના આરસામાં બન્યો હતો જેમાં ફરિયાદી સુમિત અને તેના પિતા રામરતનસીંગ શર્મા ઓફિસમાં હતા તે દરમિયાન સત્યરાજસિંહ, વીરભદ્રસિંહ, શક્તિસિંહ અને તેમની સાથે આવેલા અન્ય બે અજાણ્યા શખસો દ્વારા ઓફિસમાં પ્રવેશી હોકી, લોખંડના પાઇપ અને સળિયા વડે ફરિયાદી સુમિતને હાથ,પગ અને કમરના ભાગે ઇજા પહોંચાડી હતી, તો તેમના પિતા રામરતનસીંગને પણ હાથ અને પગમાં ઇજા પહોંચાડી હતી.